Muhammad Yunus เปิดศูนย์วิจัยแห่งใหม่ในประเทศไทย มุ่งลดปัญหาความยากจน
เมื่อเร็วๆ นี้ คุณ Muhammad Yunus ชาวบังกลาเทศเจ้าของรางวัลโนเบลสาขาสันติภาพ ผู้ริเริ่มแนวคิดเรื่องสินเชื่อรายย่อย ได้ทำพิธีเปิดศูนย์วิ
ศูนย์วิจัยแห่งใหม่นี้เป็นศูนย์วิจัยแห่งแรกนอกประเทศบังกลาเทศ ที่คุณ Muhammad Yunusผู้ก่อตั้งธนาคารสินเชื่อรายย่อยจัดตั้งขึ้นเพื่อให้เงินกู้จำนวนไม่มากนักแก่คนยากจน ซึ่งแนวคิดแก้ไขปัญหาความยากจนนี้ได้ทำให้คุณ Yunus ได้รับรางวัลโนเบลสาขาสันติภาพเมื่อปี2006 สำหรับศูนย์วิจัยในประเทศไทย จะตั้งอยู่ที่สถาบันเทคโนโลยีเอเชียน หรือ AITทางเหนือของกรุงเทพนหานคร โดยศูนย์แห่งนี้จะศึกษาแนวทางต่างๆ ที่ช่วยให้คนยากจนในชนบทสามารถแก้ไขปัญหาเศรษฐกิจของตนได้ผ่านทางธุรกิจที่เกี่ยวข้องกับการเกษตรของตัวเอง ในพิธีเปิดศูนย์อย่างเป็นทางการเมื่อวันพุธคุณYunus กล่าวว่าบรรดาผู้ก่อตั้งศูนย์คาดหวังว่า จะสนับสนุนให้นักวิจัยรุ่นใหม่เกิดทัศนคติว่าทั้งตนเอง ธุรกิจและเทคโนโลยี ล้วนเป็นเครื่องมือสำคัญในการแก้ไขปัญหาความยากจน เจ้าของรางวัลโนเบลผู้นี้กล่าวว่าบทบาทของศูนย์วิจัยYunus คือการรวมธุรกิจ และคนรุ่นใหม่เข้าด้วยกันทำงานร่วมกันเพื่อหลอมรวมเทคโนโลยี และแนวคิดใหม่ๆ ที่สร้างสรรค์เป็นธุรกิจเพื่อสังคมที่มีจุดมุ่งเพื่อสร้างโลกใหม่ ที่แตกต่างไปจากเดิมโดยศูนย์วิจัย Yunus จะร่วมทำงานด้านการลดปัญหาความยากจน เพิ่มเติมจากโครงการที่AIT มีอยู่แล้ว เช่นโครงการศึกษาระดับปริญญาตรีด้านการลดปัญหาความยากจนในภาคการจัดการทางการเกษตรในประเทศลาว หรือเรียกสั้นๆ ว่า PRAM คุณ Peter Haddaway รองประธานฝ่ายวิชาการของAIT กล่าวว่า โครงการ PRAM คือการอบรมสำหรับการพัฒนาในประเทศที่ยากจนที่สุดประเทศหนึ่งในเอเชียตะวันออกเฉียงใต้ ซึ่งแตกต่างจากโครงการอบรมการพัฒนาระยะสั้น ที่ไม่ปะติดปะต่อซึ่งมีอยู่มากมาย รองประธานฝ่ายวิชาการของ AITระบุว่า โครงการ PRAM จะข่วยให้นักศึกษามีทักษะทุกอย่าง ที่จำเป็นในการแก้ไขปัญหาความยากจนซึ่งมีความสลับซับซ้อนนอกจากนี้ ศูนย์วิจัย Yunusยังจะร่วมมือกับศูนย์ดาวเทียมของ AIT ในเวียดนามและอินโดนีเซียด้วยโดยโครงการแรกของศูนย์วิจัย Yunus คือการช่วยยกระดับการศึกษาในเอเชียตะวันออกเฉียงใต้